Book of Shu 07

蜀書七　　龐統法正傳第七 Shu Book 7: Biographies of Pang Tong and Fa Zheng

龐統 Pang Tong
龐統字士元，襄陽人也. 少時樸鈍，未有識者. 潁川司馬徽清雅有知人鑒，統弱冠往見徽，徽采桑於樹上，坐統在樹下，共語自晝至夜. 徽甚異之，稱統當南州士之冠冕，由是漸顯. 襄陽記曰：諸葛孔明為臥龍，龐士元為鳳雛，司馬德操為水鏡，皆龐德公語也. 德公，襄陽人. 孔明每至其家，獨拜床下，德公初不令止. 德操嘗造德公，值其渡沔，上祀先人墓，德操徑入其室，呼德公妻子，使速作黍，「徐元直向雲有客當來就我與龐公譚. 」其妻子皆羅列拜於堂下，奔走供設. 須臾，德公還，直入相就，不知何者是客也. 德操年小德公十歲，兄事之，呼作龐公，故世人遂謂龐公是德公名，非也. 德公子山民，亦有令名，娶諸葛孔明小姊，為魏黃門吏部郎，早卒. 子渙，字世文，晉太康中為牂牁太守. 統，德公從子也，少未有識者，惟德公重之，年十八，使往見德操. 德操與語，既而歎曰：「德公誠知人，此實盛德也. 」後郡命為功曹. 性好人倫，勤於長養. 每所稱述，多過其才，時人怪而問之，統答曰：「當今天下大亂，雅道陵遲，善人少而惡人多. 方欲興風俗，長道業，不美其譚即聲名不足慕企，不足慕企而為善者少矣. 今拔十失五，猶得其半，而可以崇邁世教，使有志者自勵，不亦可乎？」吳將周瑜助先主取荊州，因領南郡太守. 瑜卒，統送喪至吳，吳人多聞其名. 及當西還，並會昌門，陸勣、顧劭、全琮皆往. 統曰：「陸子可謂駑馬有逸足之力，顧子可謂駑牛能負重致遠也. 」張勃吳錄曰：或問統曰：「如所目，陸子為勝乎？」統曰：「駑馬雖精，所致一人耳. 駑牛一日行三百里，所致豈一人之重哉！」劭就統宿，語，因問：「卿名知人，吾與卿孰愈？」統曰：「陶冶世俗，甄綜人物，吾不及卿；論帝王之秘策，攬倚伏之要最，吾似有一日之長. 」劭安其言而親之. 謂全琮曰：「卿好施慕名，有似汝南樊子昭. 蔣濟萬機論雲許子將褒貶不平，以拔樊子昭而抑許文休. 劉曄曰：「子昭拔自賈豎，年至耳順，退能守靜，進能不苟. 」濟答曰：「子昭誠自長幼完潔，然觀其臿齒牙，樹頰胲，吐脣吻，自非文休敵也. 」胲音改. 雖智力不多，亦一時之佳也. 」績、劭謂統曰：「使天下太平，當與卿共料四海之士. 」深與統相結而還.

先主領荊州，統以從事守耒陽令，在縣不治，免官. 吳將魯肅遺先主書曰：「龐士元非百里才也，使處治中、別駕之任，始當展其驥足耳. 」諸葛亮亦言之於先主，先主見與善譚，大器之，以為治中從事. 江表傳曰：先主與統從容宴語，問曰：「卿為周公瑾功曹，孤到吳，聞此人密有白事，勸仲謀相留，有之乎？在君為君，卿其無隱. 」統對曰：「有之. 」備歎息曰：「孤時危急，當有所求，故不得不往，殆不免周瑜之手！天下智謀之士，所見略同耳. 時孔明諫孤莫行，其意獨篤，亦慮此也. 孤以仲謀所防在北，當賴孤為援，故決意不疑. 此誠出於險塗，非萬全之計也. 」親待亞於諸葛亮，遂與亮並為軍師中郎將. 九州春秋曰：統說備曰：「荊州荒殘，人物殫盡，東有吳孫，北有曹氏，鼎足之計，難以得志. 今益州國富民強，戶口百萬，四部兵馬，所出必具，寶貨無求於外，今可權藉以定大事. 」備曰：「今指與吾為水火者，曹操也，操以急，吾以寬；操以暴，吾以仁；操以譎，吾以忠；每與操反，事乃可成耳. 今以小故而失信義於天下者，吾所不取也. 」統曰：「權變之時，固非一道所能定也. 兼弱攻昧，五伯之事. 逆取順守，報之以義，事定之後，封以大國，何負於信？今日不取，終為人利耳. 」備遂行. 亮留鎮荊州. 統隨從入蜀.

益州牧劉璋與先主會涪，統進策曰：「今因此會，便可執之，則將軍無用兵之勞而坐定一州也. 」先主曰：「初入他國，恩信未著，此不可也. 」璋既還成都，先主當為璋北征漢中，統複說曰：「陰選精兵，晝夜兼道，徑襲成都；璋既不武，又素無預備，大軍卒至，一舉便定，此上計也. 楊懷、高沛，璋之名將，各仗強兵，據守關頭，聞數有箋諫璋，使發遣將軍還荊州. 將軍未至，遣與相聞，說荊州有急，欲還救之，並使裝束，外作歸形；此二子既服將軍英名，又喜將軍之去，計必乘輕騎來見，將軍因此執之，進取其兵，乃向成都，此中計也. 退還白帝，連引荊州，徐還圖之，此下計也. 若沈吟不去，將致大因，不可久矣. 」先主然其中計，即斬懷、沛，還向成都，所過輒克. 於涪大會，置酒作樂，謂統曰：「今日之會，可謂樂矣. 」統曰：「伐人之國而以為歡，非仁者之兵也. 」先主醉，怒曰：「武王伐紂，前歌後舞，非仁者邪？卿言不當，宜速起出！」於是統逡巡引退. 先主尋悔，請還. 統複故位，初不顧謝，飲食自若. 先主謂曰：「向者之論，阿誰為失？」統對曰：「君臣俱失. 」先主大笑，宴樂如初. 習鑿齒曰：夫霸王者，必體仁義以為本，仗信順以為宗，一物不具，則其道乖矣. 今劉備襲奪璋土，權以濟業，負信違情，德義俱愆，雖功由是隆，宜大傷其敗，譬斷手全軀，何樂之有？龐統懼斯言之泄宣，知其君之必悟，故眾中匡其失，而不脩常謙之道，矯然太當，盡其蹇諤之風. 夫上失而能正，是有臣也，納勝而無執，是從理也；有臣則陛隆堂高，從理則群策畢舉；一言而三善兼明，暫諫而義彰百代，可謂達乎大體矣. 若惜其小失而廢其大益，矜此過言，自絕遠讜，能成業濟務者，未之有也. 臣松之以為謀襲劉璋，計雖出於統，然違義成功，本由詭道，心既內疚，則歡情自戢，故聞備稱樂之言，不覺率爾而對也. 備宴酣失時，事同樂禍，自比武王，曾無愧色，此備有非而統無失，其雲「君臣俱失」，蓋分謗之言耳. 習氏所論，雖大旨無乖，然推演之辭，近為流宕也.

進圍雒縣，統率眾攻城，為流矢所中，卒，時年三十六. 先主痛惜，言則流涕. 拜統父議郎，遷諫議大夫，諸葛亮親為之拜. 追賜統爵關內侯，諡曰靖侯. 統子宏，字巨師，剛簡有臧否，輕傲尚書令陳袛，為袛所抑，卒於涪陵太守. 統弟林，以荊州治中從事參鎮北將軍黃權征吳，值軍敗，隨權入魏，魏封列侯，至钜鹿太守. 襄陽記曰：林婦，同郡習禎妺. 禎事在楊戲輔臣贊. 曹公之破荊州，林婦與林分隔，守養弱女十有餘年，後林隨黃權降魏，始複集聚. 魏文帝聞而賢之，賜床帳衣服，以顯其義節.

法正 Fa Zheng
法正字孝直，（右）扶風郿人也. 祖父真，有清節高名. 三輔決錄注曰：真字高卿，少明五經，兼通讖緯，學無常師，名有高才. 常幅巾見扶風守，守曰：「哀公雖不肖，猶臣仲尼，柳下惠不去父母之邦，欲相屈為功曹何如？」真曰：「以明府見待有禮，故四時朝覲，若欲吏使之，真將在北山之北南山之南矣. 」扶風守遂不敢以為吏. 初，真年未弱冠，父在南郡，步往候父，已欲去，父留之待正旦，使觀朝吏會. 會者數百人，真於窗中闚其與父語. 畢，問真「孰賢」？真曰：「曹掾胡廣有公卿之量. 」其後廣果曆九卿三公之位，世以服真之知人. 前後徵辟，皆不就，友人郭正等美之，號曰玄德先生. 年八十九，中平五年卒. 正父衍，字季謀，司徒掾、廷尉左監. 建安初，天下饑荒，正與同郡孟達俱入蜀依劉璋，久之為新都令，後召署軍議校尉. 既不任用，又為其州邑俱僑客者所謗無行，志意不得. 益州別駕張松與正相善，忖璋不足與有為，常竊歎息. 松於荊州見曹公還，勸璋絕曹公而自結先主. 璋曰：「誰可使者？」松乃舉正，正辭讓，不得已而往. 正既還，為松稱說先主有雄略，密謀協規，原共戴奉，而未有緣. 後因璋聞曹公欲遣將征張魯之有懼心也，松遂說璋宜迎先主，使之討魯，複令正銜命. 正既宣旨，陰獻策於先主曰：「以明將軍之英才，乘劉牧之懦弱；張松，州之股肱，以回應於內；然後資益州之殷富，馮天府之險阻，以此成業，猶反掌也. 」先主然之，溯江而西，與璋會涪. 北至葭萌，南還取璋.

鄭度說璋曰：華陽國志曰：度，廣漢人，為州從事. 「左將軍縣軍襲我，兵不滿萬，士眾未附，野穀是資，軍無輜重. 其計莫若盡驅巴西、梓潼民內涪水以西，其倉廩野穀，一皆燒除，高壘深溝，靜以待之. 彼至，請戰，勿許，久無所資，不過百日，必將自走. 走而擊之，則必禽耳. 」先主聞而惡之，以問正. 正曰：「終不能用，無可憂也. 」璋果如正言，謂其群下曰：「吾聞拒敵以安民，未聞動民以避敵也. 」於是黜度，不用其計. 及軍圍雒城，正箋與璋曰：「正受性無術，盟好違損，懼左右不明本末，必並歸咎，蒙恥沒身，辱及執事，是以損身於外，不敢反命. 恐聖聽穢惡其聲，故中間不有箋敬，顧念宿遇，瞻望悢々. 然惟前後披露腹心，自從始初以至於終，實不藏情，有所不盡，但愚闇策薄，精誠不感，以致於此耳. 今國事已危，禍害在速，雖捐放於外，言足憎尤，猶貪極所懷，以盡餘忠. 明將軍本心，正之所知也，實為區區不欲失左將軍之意，而卒至於是者，左右不達英雄從事之道，謂可違信黷誓，而以意氣相致，日月相遷，趨求順耳悅目，隨阿遂指，不圖遠慮為國深計故也. 事變既成，又不量強弱之勢，以為左將軍縣遠之眾，糧谷無儲，欲得以多擊少，曠日相持. 而從關至此，所曆輒破，離宮別屯，日自零落. 雒下雖有萬兵，皆壞陳之卒，破軍之將，若欲爭一旦之戰，則兵將勢力，實不相當. 各欲遠期計糧者，今此營守已固，谷米已積，而明將軍土地日削，百姓日困，敵對遂多，所供遠曠. 愚意計之，謂必先竭，將不復以持久也. 空爾相守，猶不相堪，今張益德數萬之眾，已定巴東，入犍為界，分平資中、德陽，三邈道侵，將何以禦之？本為明將軍計者，必謂此軍縣遠無糧，饋運不及，兵少無繼. 今荊州道通，眾數十倍，加孫車騎遣弟及李異、甘寧等為其後繼. 若爭客主之勢，以土地相勝者，今此全有巴東，廣漢、犍為，過半已定，巴西一郡，複非明將軍之有也. 計益州所仰惟蜀，蜀亦破壞；三分亡二，吏民疲困，思為亂者十戶而八；若敵遠則百姓不能堪役，敵近則一旦易主矣. 廣漢諸縣，是明比也. 又魚複與關頭實為益州福禍之門，今二門悉開，堅城皆下，諸軍並破，兵將俱盡，而敵家數道並進，已入心腹，坐守都、雒，存亡之勢，昭然可見. 斯乃大略，其外較耳，其餘屈曲，難以辭極也. 以正下愚，猶知此事不可複成，況明將軍左右明智用謀之士，豈當不見此數哉？旦夕偷幸，求容取媚，不慮遠圖，莫肯盡心獻良計耳. 若事窮勢迫，將各索生，求濟門戶，輾轉反覆，與今計異，不為明將軍盡死難也. 而尊門猶 當受其憂. 正雖獲不忠之謗，然心自謂不負聖德，顧惟分義，實竊痛心. 左將軍從本舉來，舊心依依，實無薄意. 愚以為可圖變化，以保尊門. 」

十九年，進圍成都，璋蜀郡太守許靖將逾城降，事覺，不果. 璋以危亡在近，故不誅靖. 璋既稽服，先主以此薄靖不用也. 正說曰：「天下有獲虛譽而無其實者，許靖是也. 然今主公始創大業，天下之人不可戶說，靖之浮稱，播流四海，若其不禮，天下之人以是謂主公為賤賢也. 宜加敬重，以眩遠近，追昔燕王之待郭隗. 」先主於是乃厚待靖. 孫盛曰：夫禮賢崇德，為邦之要道，封墓式閭，先王之令軌，故必以體行英邈，高義蓋世，然後可以延視四海，振服群黎. 苟非其人，道不虛行. 靖處室則友于不穆，出身則受位非所，語信則夷險易心，論識則殆為釁首，安在其可寵先而有以感致者乎？若乃浮虛是崇，偷薄斯榮，則秉直仗義之士，將何以禮之？正務眩惑之術，違貴尚之風，譬之郭隗，非其倫矣. 臣松之以為郭隗非賢，猶以權計蒙寵，況文休名聲夙著，天下謂之英偉，雖末年有瑕，而事不彰徹，若不加禮，何以釋遠近之惑乎？法正以靖方隗，未為不當，而盛以封墓式閭為難，何其迂哉！然則燕昭亦非，豈唯劉翁？至於友于不穆，失由子將，尋蔣濟之論，知非文休之尤. 盛又譏其受（任）非所，將謂仕於董卓. 卓初秉政，顯擢賢俊，受其策爵者森然皆是. 文休為選官. 在卓未至之前，後遷中丞，不為超越. 以此為貶，則荀爽、陳紀之儔皆應擯棄於世矣. 以正為蜀郡太守、揚武將軍，外統都畿，內為謀主. 一餐之德，睚眥之怨，無不報復，擅殺毀傷己者數人. 或謂諸葛亮曰：「法正於蜀郡太縱橫，將軍宜啟主公，抑其威福. 」亮答曰：「主公之在公安也，北畏曹公之強，東憚孫權之逼，近則懼孫夫人生變於肘腋之下；當斯之時，進退狼跋，法孝直為之輔翼，令翻然翱翔，不可複製，如何禁止法正使不得行其意邪！」初，孫權以妹妻先主，妹才捷剛猛，有諸兄之風，侍婢百餘人，皆親執刀侍立，先主每入，衷心常凜凜；亮又知先主雅愛信正，故言如此. 孫盛曰：夫威福自下，亡家害國之道，刑縱於寵，毀政亂理之源，安可以功臣而極其陵肆，嬖幸而藉其國柄者哉？故顛頡雖勤，不免違命之刑，楊幹雖親，猶加亂行之戮，夫豈不愛，王憲故也. 諸葛氏之言，於是乎失政刑矣.

二十二年，正說先主曰：「曹操一舉而降張魯，定漢中，不因此勢以圖巴、蜀，而留夏侯淵、張郃屯守，身遽北還，此非其智不逮而力不足也，必將內有憂偪故耳. 今策淵、郃才略，不勝國之將帥，舉眾往討，則必可克. （之克）〔克之〕之日，廣農積穀，觀釁伺隙，上可以傾覆寇敵，尊獎王室，中可以蠶食雍、涼，廣拓境土，下可以固守要害，為持久之計. 此蓋天以與我，時不可失也. 」先主善其策，乃率諸將進兵漢中，正亦從行. 二十四年，先主自陽平南渡沔水，緣山稍前，於定軍、興勢作營. 淵將兵來爭其地. 正曰：「可擊矣. 」先主命黃忠乘高鼓譟攻之，大破淵軍，淵等授首. 曹公西征，聞正之策，曰：「吾故知玄德不辦有此，必為人所教也. 」臣松之以為蜀與漢中，其由脣齒也. 劉主之智，豈不及此？將計略未展，正先發之耳. 夫聽用嘉謀以成功業，霸王之主，誰不皆然？魏武以為人所教，亦豈劣哉！此蓋恥恨之餘辭，非測實之當言也.

先主立為漢中王，以正為尚書令、護軍將軍. 明年卒，時年四十五. 先主為之流涕者累日. 諡曰翼侯. 賜子邈爵關內侯，官至奉車都尉、漢陽太守. 諸葛亮與正，雖好尚不同，以公義相取. 亮每奇正智術. 先主既即尊號，將東征孫權以複關羽之恥，群臣多諫，一不從. 章武二年，大軍敗績，還住白帝. 亮歎曰：「法孝直若在，則能制主上，令不東行；就複東行，必不傾危矣. 」先主與曹公爭，勢有不便，宜退，而先主大怒不肯退，無敢諫者. 矢下如雨，正乃往當先主前，先主雲：「孝直避箭. 」正曰：「明公親當矢石，況小人乎？」先主乃曰：「孝直，吾與汝俱去. 」遂退.

評曰：龐統雅好人流，經學思謀，于時荊、楚謂之高俊. 法正著見成敗，有奇畫策算，然不以德素稱也. 儗之魏臣，統其荀彧之仲叔，正其程、郭之儔儷邪？